钦定古今图书集成/明伦汇编/氏族典/第238卷 > 张长逊
## 钦定古今图书集成/明伦汇编/氏族典/第238卷 > 张长逊

按《唐书张长逊传》，“长逊，京兆栎阳人，精驰射。在隋为
里长，以平陈功擢上开府，累迁五原郡通守。遭乱，附
突厥，突厥号为割利特勒。义兵起，以郡降，即拜五原
太守、安化郡公，徙封范阳。时梁师都、薛举请突厥兵
南渡河，长逊矫作诏，与莫贺咄设以伐其谋。武德元
年，诏高世静聘始毕可汗，至丰州而始毕死，诏留金”
币不遣。突厥怒，引兵南至河。长逊遣世静出塞劳之，
且若专致赙赐者。突厥引还，授总管，改杨国公。入朝，
授右武候将军，徙息国公。后历遂、夔二总管，政以惠
称。贞观十一年卒。